Diari Oficial de la Generalitat Valenciana


Sumari del DOGV 6798, del 18-06-2012 (2012/5974)

ACORD de 15 de juny de 2012, del Consell, pel qual s'amplia l'objecte social i es modifiquen els estatuts de la mercantil Ciutat de les Arts i de les Ciències, SA.
-------------------------------------------------------------------------------------------------------------------------------------------------------------------

### Dades del document

Número de DOGV
:   6798

Data del DOGV
:   18-06-2012

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2012/5974


Data del document
:   15-06-2012

Organisme emissor
:   Ciutat de les Arts i de les Ciències, SAU

Tipus de document
:   Acord

ACORD de 15 de juny de 2012, del Consell, pel qual s'amplia l'objecte social i es modifiquen els estatuts de la mercantil Ciutat de les Arts i de les Ciències, SA. [2012/5974]  
El Consell, en la reunió del dia 15 de juny de 2012, va adoptar l'acord següent:  
El Text Refós de la Llei de Societats de Capital, aprovat pel Reial Decret Legislatiu 1/2010, de 2 de juliol, establix, en els articles 285 i següents, que la modificació dels estatuts socials correspon acordar-la a la Junta General d'Accionistes.  
La Generalitat és l'únic soci de la mercantil Ciutat de les Arts i de les Ciències, SA, per la qual cosa correspon al Consell, constituït en Junta General Universal d'Accionistes, l'adopció de l'acord de modificació dels estatuts de la societat, aprovats pel Decret 225/1991, de 9 de desembre, del Consell.  
El Consell, reunit a València com a Junta General d'Accionistes, amb el caràcter d'universal, de la mercantil Ciutat de les Arts i de les Ciències, SA, accepta els següents punts de l'orde del dia de la reunió:  
  
1r. Acordar l'ampliació de l'objecte social a fi d'incloure noves línies de negoci.  
2n. Acordar la modificació de l'article 4 dels estatuts socials.  
3r. Autoritzar la presidenta i el secretari del Consell d'Administració per a realitzar els actes necessaris per a l'execució del que s'acorde en la reunió, atorgar per a això, si és el cas, les corresponents escriptures públiques i instar-ne la inscripció en el Registre Mercantil.  
  
4t. Autoritzar el secretari del Consell d'Administració de la Ciutat de les Arts i de les Ciències, SA, per a certificar el contingut de l'acta de la present Junta Universal d'Accionistes i els acords presos en esta.  
  
Es troben presents tots els socis de la societat, ja que es tracta d'una empresa pública de la Generalitat i esta és el seu soci únic.  
Després de l'oportuna deliberació i no havent-hi intervencions la constància de les quals se sol·licite, el Consell, en la condició de Junta General d'Accionistes, amb el caràcter d'universal, per unanimitat,   
  
ACORDA  
  
Primer  
Acordar l'ampliació de l'objecte social a fi d'incloure noves línies de negoci.  
  
Segon  
Modificar l'article 4 dels estatuts socials. La nova redacció de l'article 4 dels estatuts socials serà la següent:  
«La societat tindrà com a objecte :  
1.A. La promoció, organització i gestió de totes les activitats que requerisca la preparació, construcció i posada en funcionament dels projectes de la Generalitat de la Ciutat de les Arts i de les Ciències de València.  
B. La promoció, organització i gestió de l'explotació de les activitats i servicis a desenrotllar en els immobles i instal·lacions que integren els projectes a què fa referència el paràgraf anterior.  
C. La venda d'entrades tant per a productes, espectacles i esdeveniments organitzats per tercers que tinguen lloc en les seues instal·lacions, com per a productes, espectacles o esdeveniments desenrotllats per tercers i que tinguen lloc fora de les instal·lacions de CACSA.  
D. La prestació de servicis de telemàrqueting per a tercers.  
E. La prestació de servicis a tercers de consultoria i assistència tècnica en projectes semblants als que desenrotlla la societat, assessorant en matèria de recursos humans, màrqueting i elaboració de plans economicofinancers, firmant els contractes de col·laboració oportuns amb estos tercers, així com utilitzant els professionals degudament qualificats que es requerisquen.  
2. La societat podrà realitzar les activitats integrants del seu objecte social, totalment o parcialment, de manera indirecta, per mitjà de la titularitat d'accions o participacions en societats amb objecte idèntic o anàleg. Així mateix, podrà constituir, als mateixos fins, altres societats en què participen qualssevol altres entitats públiques o privades i/o persones físiques o jurídiques.  
Tot el que siga necessari es farà a través dels oportuns professionals amb títol oficial».  
  
Tercer  
Autoritzar la presidenta i el secretari del Consell d'Administració per a realitzar els actes que siguen necessaris per a l'execució del que s'ha acordat en la present reunió, atorgant per a això, si és el cas, les corresponents escriptures públiques i instant-ne la inscripció en el Registre Mercantil.  
  
Quart  
Autoritzar el secretari del Consell d'Administració per a certificar el contingut de l'acta de la present Junta General Universal d'Accionistes i els acords presos en esta.  
Estos acords es transcriuen literalment.  
No havent-se debatut més assumptes que els ressenyats en l'orde del dia, s'aprova l'acta corresponent a la present reunió de la Junta General Universal d'Accionistes de la mercantil Ciutat de les Arts i de les Ciències, SA.  
El present acord es publicarà en el Diari Oficial de la Comunitat Valenciana.  
  
València, 15 de juny de 2012  
  
El vicepresident i secretari del Consell,  
JOSÉ CISCAR BOLUFER